Folgende har været Medarbejdere ved Værkets Tekst: 



Fhv. Inspektør 0. Bendixen, Distriktslæge A. Bertelsen, Ordenshistoriograf 

 Dr. phil. Louis Bobé, fhv. Distriktslæge i Upernivik H. Bryder, Professor 

 B. Bøggild, Kommandorerne R. Hammer og G. F. Holm, Kolonibestyrer 

 J. Krogh, Ingeniør M. Ib Nyeboe, Sognepræst H. Ostermann, fhv. Koloni- 

 bestyrer Johan Petersen, Mag. scient. Morten P. Porsild, Forfatter Knud 

 Rasmussen og Cand. mag., Musæumsamanuensis K. Stephensen. 



Ved Vurderingen af det nu foreliggende Skrift bor billigt Hensyn tages til 

 de ualmindelige og brydsomme Forhold, Redaktionen og Medarbejderne har 

 virket under, særlig Vanskelighederne ved at opretholde Forbindelse med de i 

 Grønland boende Forfattere, navnlig under Verdenskrigen, der ogsaa paalagde 

 flere af Redaktionens Medlemmer uventede og uopsættelige Pligter. Den i den 

 oprindelige Plan bestemte Rækkefølge for Udgivelsen af de enkelte Artikler har 

 man derfor maattet fravige. 



Naar det er lykkedes at fuldende denne, den første systematiske Grønlands- 

 beskrivelse, skyldes det frem for alt den for Redaktionen enestaaende gunstige 

 Lejlighed at kunne raade over en Kreds af Medarbejdere, alle knyttede til Grøn- 

 land og hver for sig repræsenterende stor Sagkundskab i Forening med uselvisk 

 Fordybelse i Opgaverne, saaledes at Skriftet tor ventes at staa gennem Tiderne 

 som et smukt Minde om Danskes og Grønlænderes samvirkende Bestræbelser for 

 at skabe et værdigt nationalt Værk paa Tohundredeaarsdagen for Hans Egedes 

 Landing i Grønland. 



Ved Arbejdets Afslutning bringer Kommissionen en ærbødig Tak til Regering 

 og Rigsdag for de til Udgivelsen bevilgede Midler. Særlig Erkendtlighed skyldes 

 Direktøren for Styrelsen af Kolonierne i Grønland J. Daugaard-Jensen, der fra 

 først til sidst har støttet Arbejdet og i selve Landet paa enhver Maade har 

 fremmet Stoffets Tilvejebringelse og Tilgængelighed. 



Kommissionen, Redaktionen og Medarbejderne takker endvidere grønlandske 

 Tjenestemænd for al den Imødekommenhed og Velvilje, de har udvist ved at 

 give Oplysninger om Forhold inden for deres Tjenesteomraade, en Bistand, der 

 har været af Betydning for Udarbejdelsen af de enkelte Artikler, ligesaa de mange 

 Grønlændere, som mundtlig eller skriftlig har givet Meddelelser om lokale Forhold. 



Under Trykningen af nærværende Forord bragtes det til Kommissionens 

 Kundskab, at hele Grønland nu er inddraget under den danske 

 Styrelse af Grønland, hvorfor Værkets Titel forandres fra »Dansk 

 Grønland« til »Grønland«. 



København 3. Juli 1921. 



C. F. Wandel 



G. C. Amdrup 0. B. Bøggild G. F. Holm 



Louis Bobé Ad. S. Jensen 



